stanford-oval/wikipedia huggingface dataset:
גילוי מבנה ה-DNA
הערות שוליים

↑  nucleus בלטינית משמעותה "גרעין".
↑  Miescher, Friedrich (1871). "Ueber die chemische Zusammensetzung der Eiterzellen". Medicinisch-chemische Untersuchungen 4: 441–460.
↑  סימוכין לפסקה: ג'ון גריבין, היסטוריה של המדע: 2001-1543, (תרגום מאנגלית: דפנה לוי), ספרי עליית הגג - סדרת מדע ופילוסופיה, הוצאת ידיעות ספרים, אוגוסט 2010. ISBN 9789655114997 ‏עמ' 596-597
↑  From Proteins to DNA, באתר Oregon State University
↑  Linus Pauling, Robert B. Corey, and H. R. Branson, The Structure of Proteins, PNAS, April 1951
↑  Pauling, Linus (1901-1994)‎, באתר ScienceWorld
↑  Proteins, Passports, and the Prize (1950-1954)‎, באתר Oregon State University
↑  Linus Pauling and Robert B. Corey, A Proposed Structure For The Nucleic Acids, PNAS, February 1953
↑  Was Francis Crick high on LSD when he discovered DNA structrure? וגם THE SCIENTIFIC SEARCH FOR THE SOUL
↑  Lynne Osman Elkin,‏ Rosalind Franklin and the Double Helix, באתר אוניברסיטת קליפורניה בברקלי (לקוח מכתב העת "Physics Today" גיליון פברואר 2003)
↑  מכתבו של ברנל לקנדרו מ-20 בדצמבר 1966
ניסוי איוורי-מקלאוד-מקארתי הראה ש-DNA הוא המרכיב האחראי לטרנספורמציה בניסוי גריפית', שבו הוזרקו חיידקים מתים מזן אחד וחיידקים חיים מזן אחר לעכברים, שפיתחו זיהום של זן החיידקים המת.
מודל של DNA
דימיטאר ראנגלוב

דימיטאר ראנגלוב (בבולגרית: Димитър Рангелов; נולד ב-7 במרץ 1983 בסופיה, בולגריה) הוא כדורגלן בולגרי המשחק בעמדת החלוץ בקבוצת סלביה סופיה. ערך 40 הופעות במדי נבחרת בולגריה במשך מעל לעשור.
קריירה

ראנגלוב החל לשחק כדורגל במחלקת הנוער של סלביה סופיה מעיר הולדתו. ב-3 ביוני 2000 בעודו בן 17 בלבד, שיחק במשחקו הרשמי הראשון בקבוצה הבוגרת של המועדון, כשנכנס כמחליף בדקה ה-65 במשחק מול ברואה סטארה זאגורה.
בשנת 2006 נמכר ראנגלוב לקבוצה הצרפתית שטרסבורג תמורת סכום של כמיליון אירו. בשנת 2007 הושאל לחצי שנה לקבוצת ארצגבירגה אווה מליגת המשנה בגרמניה, שם שיחק 15 משחקים בהם הבקיע 5 שערים. לאחר מכן הושאל לאנרגי קוטבוס מהבונדסליגה, שם הוא התאקלם במהרה והפך לבורג מרכזי בקבוצה. לאחר ששיחק בקבוצה כמושאל, רכשה אנרגי קוטבוס את כרטיסו של ראנגלוב.
ב-16 ביוני 2009 חתם ראנגלוב בבורוסיה דורטמונד מהבונדסליגה לארבע שנים תמורת סכום העברה של מיליון אירו. ב-20 במרץ 2010 הוא כבש את שערו הראשון בבונדסליגה, במשחק נגד באייר לברקוזן. ראנגלוב לא הרבה לשחק לאחר פציעה שעבר, ובהנהלת הקבוצה החליטו להשאילו לקבוצה אחרת. ב-4 בספטמבר 2010 הגיע ראנגלוב לישראל והושאל למכבי תל אביב לשנה אחת עם אופציה להעברה בסוף העונה. ב-6 בנובמבר 2010 הבקיע את שערו הראשון בליגת העל, בניצחון 0-2 נגד הפועל אשקלון. ב-6 בפברואר 2011 הבקיע את שערו השני בקבוצה כשכבש את שער השוויון בדרבי התל אביבי באפריל 2011 שוחרר ראנגלוב ממכבי תל אביב.
ב-28 ביוני 2011 בורוסיה דורטמונד השאילה את ראנגלוב שוב לאנרגי קוטבוס. בסיום אותה עונה, עזב את דורטמונד וחתם בקבוצת לוצרן מליגת העל השווייצרית. בעונתו הראשונה בקבוצה הבקיע שער אחד, ובעונתו השנייה הבקיע 11 שערים.
לקראת עונת 2014/2015 חתם בקוניאספור מליגת העל הטורקית.
הערות שוליים

↑  רענן ברנובסקי‏, רנגלוב חתם לעונה במכבי ת"א, באתר וואלה, 4 בספטמבר 2010
↑  שי ארצי, אוויר פסגות: 0:2 למכבי ת"א על הפועל אשקלון, באתר ynet, 6 בנובמבר 2010
↑  מתן שקרוב, דרבי תל אביבי חצוי, באתר גלי צה"ל, 7 בפברואר 2011
↑  ליאור טימור, ‏רנגלוב: לא התקדמתי במכבי, הרמה שם נמוכה, באתר ONE‏, 22 באפריל 2011
הוחזק כפרן

הוחזק כפרן הוא מושג תלמודי בתחומי משפט עברי, המציין חוסר נאמנות של בעל דין מסוים בבית הדין, בעקבות ההיסטוריה של מעשיו או טענותיו הקודמים. בדרך כלל הביטוי עוסק בממון מסוים, כאשר הציטוט אומר "הוחזק כפרן לאותו ממון", אך ישנם צירופים והקשרים נוספים של הביטוי, כמו "הוחזק כפרן לאותה השבועה", או אפילו שומר פיקדון שהוחזק כפרן, ולכן בעל הפיקדון ירצה להציל ממנו כמה שאפשר.
בממון מסוים

מקור הדין בתלמוד בבלי, מסכת בבא מציעא, דף י"ז, עמוד א':
אמר רבה בר בר חנה א"ר יוחנן: 'מנה לי בידך', והלה אומר: 'אין לך בידי כלום', והעדים מעידים אותו שיש לו, וחזר ואמר: 'פרעתי' - הוחזק כפרן לאותו ממון
כלומר אדם שטען שבכלל אינו חייב, ובעקבות עדים שבאו וסתרו את דבריו הוא שינה את גרסתו לטענה שהוא היה חייב אך עכשיו כבר לא, אינו נאמן בטענה זו.
הרמב"ם מסייג את הדין למקרה שבו נתפס בשקרו באופן ודאי, כלומר שטען שלא הייתה הלוואה, ולא שטען שאינו חייב:
הרי שטען עליו שהלוהו מנה והשיב זה ואמר לו לא היו דברים מעולם, ואחר כך הביא הטוען עדים שהלוהו בפניהם וחזר הנטען ואמר כן היה ולויתי ופרעתי - אין מקבלין ממנו אלא הוחזק כפרן ומשלם; אבל אם השיב איני חייב או אין לך בידי כלום או שקר אתה טוען וכן כל כיוצא בזה, והלך התובע והביא עדים שהלוהו בפניהם ואמר (הנתבע) כן היה אבל חזרתי לו פקדונו או פרעתיו חובו - לא הוחזק כפרן ונשבע היסת ונפטר.
סייגים נוספים:
רק על טענתו שפרע אינו נאמן, אבל אם מביא עדים או ראיה לדבריו, טענתו מתקבלת.
כל הפגם בנאמנותו הוא רק "לאותו ממון", אבל בדינים אחרים שיש לו אינו נתפס כשקרן, אלא ככל בעל דין. האחרונים הסבירו סייג זה באמצעות כח הטענה, שכאשר השתמש בכוח טענתו כדי לטעון דבר שקר, איבד את כח טענתו, ולכן שוב לא נאמן לומר שפרע.
הערות שוליים

↑  תלמוד בבלי, מסכת בבא מציעא, דף י"ז, עמוד א', או תלמוד בבלי, מסכת שבועות, דף ל"ד
↑  תלמוד בבלי, מסכת גיטין, דף י"ד, עמוד א'
↑  שו"ת המבי"ט, א', ט"ז. וראה בסוף דבריו את דברי הריב"ש שכאשר אומר "בעצם נזכרתי שפרעתי", אינו נאמן אפילו אם מביא עדים.
↑  הוחזק כפרן, הרב שמואל שמעוני, באתר ישיבת הר עציון
הוקו הקסדה

| הוקו הקסדה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: הוקיים
סוג:: הוקו הקסדה
שם מדעי
 Pauxi ‏טמינק, 1813

הוקו הקסדה (שם מדעי: Pauxi) הוא סוג של עופות טרופיים ממשפחת ההוקיים החיים באמריקה הדרומית סביב יער האמזונאס.
ההוקו הוא עוף שחור בעל רגליים ארוכות, נוצות כהות וראש שחור בעל בליטה אפורה ודמוית קסדה. אורכם הממוצע 100 ס"מ והזכרים גדולים מהנקבות.
ההוקו חי ביערות הגשם האמריקאים על הקרקע או על ענפים נמוכים. הם מחפשים ביער זרעים, פירות וחרקים למאכל.
חלק ממינים אלה נמצאים בסכנת הכחדה עקב ציד ועקב כריתת היערות שבהם הם חיים.
מינים

Pauxi pauxi
Pauxi unicornis
Pauxi koepckeae
דימי אוגוינה

| --- | --- |

 לידה:  2 בפברואר 1974 (בן 50) פורט הרקורט, ניגריה 
 מדינה:  ניגריה ניגריה
 השכלה:  אוניברסיטת אחמדו בלו 
 עיסוק:  רופא וחוקר מחלות זיהומיות
 מעסיק:  Niger Delta University, Bingham University 
 
דימי אוגוינה (באנגלית: Dimie Ogoina) הוא רופא-מדען ניגרי למחלות זיהומיות. הוא פרופסור לרפואה באוניברסיטת ניז'ר דלתא ומנהל רפואי ראשי בבית החולים שלה. הוא נשיא האגודה הניגרית למחלות זיהומיות.
ביוגרפיה

אוגוינה למד בתיכון בלאגוס, ניגריה. הוא השלים תואר ראשון ברפואה, תואר ראשון בכירורגיה מאוניברסיטת אחמדו בלו, שם למד תחת המנטורים לסלו אגלר וג'פרי אונימלוקווה.
לאחר התמחותו, אוגוינה עבד כמרצה ורופא יועץ במרפאת איידס בבית החולים של אוניברסיטת בינגהאם בג'וס. לאחר מכן הצטרף לאוניברסיטת ניז'ר דלתא ולבית החולים NDU שם שימש בכמה תפקידים כולל ראש מחלקה, פרובסט של המכללה לרפואה, יו"ר הוועדה המייעצת הרפואית ומנהל רפואי ראשי. הוא פרופסור לרפואה. אוגוינה חוקר איידס ועמידות לאנטיביוטיקה. נכון לשנת 2023, הוא הנשיא הנוכחי של האגודה הניגרית למחלות זיהומיות. באפריל 2023, אוגוינה נבחר לרשימת טיים 100 של האנשים המשפיעים ביותר בעולם על תרומתו המדעית.
הערות שוליים

1 2 3 4 5  Kirby, Tony (2023-02-01). "Dimie Ogoina—Nigeria's expert in mpox". The Lancet Infectious Diseases (באנגלית). 23 (2): 164. doi:10.1016/S1473-3099(23)00018-X. ISSN 1473-3099.
↑  "Prof. Dimie Ogoina - NIDS" (באנגלית אמריקאית). 2020-05-31. נבדק ב-2023-04-14.
↑  Rimoin, Anne (2023-04-13). "Dimie Ogoina: The 100 Most Influential People of 2023". Time (באנגלית). נבדק ב-2023-04-14.
הוקאן סירן

| --- | --- |

הוקאן סירן
 לידה:  31 בינואר 1952 (בן 72) שוודיה וקשה, שוודיה
 מדינה:  שוודיה 
 השכלה:  מכללת המלחמה של הצי  Sjökrigsskolan  בית הספר של הצי ללימודים מתקדמים  האקדמיה הצבאית הלאומית השוודית  בפסקה זו רשומה אחת נוספת שטרם תורגמה 
 השתייכות:   הצי השוודי
 תקופת הפעילות:  1970–2012 (כ־42 שנים)
 דרגה:   אדמירל
 תפקידים בשירות
 מפקד שירות המודיעין והביטחון הצבאי המפקד העליון יושב ראש הוועדה הצבאית של האיחוד האירופי
 עיטורים
 מפקד בלגיון הכבוד 
 
הוקאן אריק גונאר סירן (בשוודית: Håkan Erik Gunnar Syrén;‏ נולד ב-31 בינואר 1952) הוא אדמירל שוודי בדימוס אשר שימש כמפקד העליון (מקביל לרמטכ"ל) העשירי של צבא שוודיה.
ביוגרפיה

סירן נולד בווקשה ב-31 בינואר 1952. אביו היה אוברסט-לויטננט בצבא השוודי. הוא גדל באופסלה וב-1970 החל ללמוד באקדמיה הימית המלכותית. ב-1973 הוא סיים את לימודיו ומונה למפקד מחלקה בגדוד ארטילריית החוף וקסהולם. ב-1980 הוא החל ללמוד באקדמיה הצבאית קרלברי בסטוקהולם. הוא סיים את לימודיו ב-1984 והוצב במטה הצי בסטוקהולם. ב-1988 הוא נשלח לקורס במכללת המלחמה של הצי בארצות הברית. לאחר שחזר לשוודיה, הפך למורה באקדמיה הצבאית קרלברי, ובמקביל מונה לראש מחלקת התכנון של הצי. בין 1992-1994 הוא שימש כמפקד הגדוד האמפיבי, ולאחר מכן שימש כמפקד גדוד ארטילריית החוף וקסהולם עד 1996. בין 1996-1998 שימש סירן כראש מחלקת התכנון במפקדת הכוחות המזוינים. ב-1999 הוא מונה למזכיר ועדת ההגנה. זמן קצר לאחר מכן הוא הועלה לדרגת גנרל מאיור ומונה למפקד שירות המודיעין והביטחון הצבאי. ב-31 בדצמבר 2003 הוא מונה למפקד העליון (מקביל לרמטכ"ל) של הצבא השוודי. הוא היה הראשון, והיחיד עד כה, שהגיע לתפקיד משורות הצי השוודי. הוא כיהן בתפקיד עד 24 במרץ 2009. לאחר סיום תפקידו, הוא נבחר לתפקיד יושב ראש הוועדה הצבאית של האיחוד האירופי. הוא סיים את התפקיד ב-6 בנובמבר 2012. לאחר פרישתו הפך ליועץ בכיר עבור תאגיד החלל השוודי, וכיום הוא חבר במועצת המנהלים של התאגיד ומנהל חברה פרטית לייעוץ צבאי בשם In General AB.
דומיניק פישבק

| --- | --- |

פישבק, 2018
 לידה:  22 במרץ 1991 (בת 33) ניו יורק, ארצות הברית 
 מדינה:  ארצות הברית 
 תקופת הפעילות:  מ-2013 
 מקום לימודים:  אוניברסיטת פייס 
 http://www.dominique-fishback.com/
 פרופיל ב-IMDb
 
דומיניק פישבק (באנגלית: Dominique Fishback; נולדה ב-22 במרץ 1991) היא שחקנית ומחזאית אמריקאית, שידועה בעיקר בזכות משחקה בסדרות הטלוויזיה "דרוש גיבור" (2015)  ו"הצמד" (2019-2017), ובסרט הקולנוע "יהודה איש קריות והמשיח השחור" (2021) בדמותה של אקווה נג'רי (אנ'), עבורה הייתה מועמדת לפרס באפט"א לשחקנית הטובה ביותר בתפקיד משנה.
ביוגרפיה

פישבק נולדה ב-ניו יורק, ניו יורק, ארצות הברית והחלה להתעניין לראשונה במשחק בערך בגיל 10. היא סיימה את לימודי התואר הראשון באוניברסיטת פייס בשנת 2013.
קריירה

בשנת 2014 קיבלה את תפקידה הראשון בתפקיד אורח בסדרת הדרמה התקופתית "הניק"; שביים והפיק סטיבן סודרברג עבור ערוץ סינמקס, ובהמשך השנה גם תפקיד אורח בסדרה "הרומן" ברשת הכבלים שואוטיים שיצר חגי לוי.
עוד בשנת 2014 שיחקה במחזה "Subverted" באוף ברודוויי שם גילמה 22 דמויות. המחזה היה מועמד לפרס התיאטרון החדשני לשנת 2015 על הופעת יחיד מצטיינת.
בשנת 2015 קיבלה את תפקידה הגדול הראשון שלה כשחקנית במיני-דרמת הטלוויזיה "דרוש גיבור", המתרחשת ביונקרס כאם חד הורית בילי רואן.
בשנת 2017 קיבלה תפקיד קבוע בסדרת הדרמה התקופתית "הצמד" של רשת HBO. הביקורת שיבחה את הופעתה כאחת הבולטות בסדרה. אחד מיוצרי הסדרה דייוויד סיימון ציין את חוזקותיה כשחקנית בתפקיד דרלין. בכתבה ב-USA Today, על תפקידה נכתב כי היא אחת מחמשת הפנים החדשות שאנשים צריכים לצפות בטלוויזיה בסתיו 2017.
סרטה הראשון הוא "הלילה מגיע", שהוקרן לראשונה בפסטיבל סאנדנס 2018. באותה השנה שיחקה בסרט "השנאה שנתתם" . בשנת 2018 הופיעה פישבק כגרסה צעירה יותר של אמו של ג'יי זי, גלוריה קרטר, בקליפ "סמייל".
בשנת 2020 כיכבה בסרט "פרויקט פאוור", בבימוים של אריאל שולמן והנרי ג'וסט, לצד ג'יימי פוקס וג'וזף גורדון-לוויט, אשר הוקרן לראשונה ב־14 באוגוסט 2020 על ידי נטפליקס.
בשנת 2021 היא שיחקה בסרט "יהודה איש קריות והמשיח השחור בתפקיד האקטיביסטית אקווה נג'רי (אנ'), בת זוגו של פרד המפטון.
אקטיביזם

באוקטובר 2023, פישבק, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | הלילה מגיע | אנג'ל לאמר |  |
| 2018 | השנאה שנתתם | קניה |  |
| 2020 | פרויקט פאוור | רובין | מועמדות: פרס NAACP Image להופעת הפריצה הטובה ביותר (2021) |
| 2021 | יהודה איש קריות והמשיח השחור | אקווה נג'רי (אנ') | מועמדות: פרס באפט"א לשחקנית הטובה ביותר בתפקיד משנה (2021) |
| 2023 | רובוטריקים: עליית החיות | אלנה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | הניק | אישה | פרק: "The Busy Flea" |
| 2014 | הרומן | קיישה | פרק "8" |
| 2015 | האמריקאים | ניקול | פרק: "Dimebag" |
| 2015 | שוטרים בדם | שארל טיילר | פרק: "Through the Looking Glass" |
| 2015 | רופא להשכיר | אלן | 2 פרקים |
| 2015 | דרוש גיבור  | בילי רואן | מיני-סדרה |
| 2017–2019 | הצמד | דרלין | תפקיד ראשי (עונות 2-1) תפקיד אורח (עונה 3); 18 פרקים |
| 2018 | Random Acts of Flyness | נג'ה | 4 פרקים |
| 2021 | אהבה מודרנית | ליליאן "ליל" פארקר | פרק: "A Life Plan for Two, Followed by One" |
| 2022 | The Last Days of Ptolemy Grey | רובין | מיני-סדרה |
| 2022 | The Proud Family: Louder and Prouder | שרלוט הצעירה | דיבוב; פרק: "Old Towne Road Part 1" |
| 2023 | נחיל | אנדראה "דרה" גרין | תפקיד ראשי; 7 פרקים  מועמדת פרס TCA להישג אישי בדרמה (2023)  מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2023)  מועמדת פרס אינדפנדנט ספיריט להופעה הראשית הטובה ביותר בסדרה חדשה עם תסריט (2024) |
הוקו הצינור

| הוקו הצינור |
| --- | --- |
 הוקו הצינור, ברזיל
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: הוקיים
סוג:: הוקו הצינור
שם מדעי
 Pipile ‏בונפרטה, 1856

הוקו הצינור (שם מדעי: Pipile) הוא סוג של עופות קרקע ממשפחת ההוקיים שבסדרת התרנגולאים. הוא קרוב משפחה של הפנלופה הדומה לו מאוד.
עופות ההוקו חיים באמריקה הדרומית ביערות גשם ובביצות. הם עופות שחורים בעלי גרון חשוף בצבע אדמדם וציצת ראש לבנה שהיא סימן ההיכר שלהם. העיניים שחורות ומוקפות בלבן. רגליהם ארוכות וורודות והם מבלים רוב זמנם על הענפים. אורכם הממוצע 60–70 ס"מ.
עופות ההוקו מחפשים מזון על קרקע היער וניזונים מפירות, זרעים שונים, חרקים ומזונות דומים.
מינים

הוקו צינור שחור (Pipile jacutinga)
הוקו צינור אדום-חזה (Pipile cujubi)
הוקו צינור טרינידד (Pipile pipile)
הוקו צינור כחול-חזה (Pipile cumanensis)
הוועדה הממלכתית לביטחון לאומי (קירגיזסטן)

| --- | --- |

 מידע כללי
 תחום שיפוט:  קירגיזסטן
 תאריך הקמה:  1993 בתור המשרד לביטחון לאומי
 סוכנות קודמת:  שירות הביטחון הלאומי
 מטה מרכזי:  שדרות ארקינדיק 70, בישקק, קירגיזסטן
 שמות קודמים:  שירות הביטחון הלאומי   המשרד לביטחון לאומי
 https://www.gknb.gov.kg
 
לוגו הארגון הישן
הוועדה הממלכתית לביטחון לאומי של קירגיזסטן (בקירגיזית: Мамлекеттик улуттук коопсуздук комитети; אם כי הארגון ידוע יותר, בשמו ברוסית: Государственный комитет национальной безопасности, ובראשי התיבות GKNB) הוא ארגון ביטחון הפנים של קירגיזסטן. הוועדה כפופה לנשיא קירגיזסטן והיא אחראית גם למלחמה בטרור הבינלאומי, לוחמה בשחיתות ובקיצוניות האזורית והפוליטית.
הארגון נוסד לראשונה בתור המשרד לביטחון לאומי עד ה-4 בינואר 2001 את הוחלף על ידי שירות הביטחון הלאומי. ב-2010, הארגון הכיל גם את היחידה (שפורקה) לאבטחת אישים ואורגן מחדש בשמו הנוכחי. על המאבק בסמים אחראית הוועדה הממלכתית למאבק בסמים של ממשלת קירגיזסטן.
היסטוריה

בשנת 2000, הנשיא אסקר אקייב חתם על צו לשינוי ארגוני בממשלת קירגיזסטן, בין השאר הביא להקמת שירות הביטחון הלאומי הקירגיזי, שבשנת 2007 הפך לוועדה הממלכתית לביטחון לאומי. הארגון נחשב לסוכנות הביון ושירות הביטחון הקירגיזי.
ב-7 באפריל 2010, בשיא המהומות האופוזיציוניות שדרשו להדיח את הנשיא קורמנבק בקייב, אנשי האופוזיציה (המפלגה הסוציאל-דמוקרטית של קירגיזסטן) ניסו לפרוץ לבניין הוועדה הממלכתית לביטחון לאומי. בכל מקרה, סוכנויות הידיעות טענו שפוליטיקאי מהאופוזיציה בשם קנשבק דוישבייב, השתלט על מטה ביטחון המדינה והחל לתת הוראות חדשות לעובדים. דושבייב אמר כי הקים יחידות שיחזירו את הסדר לרחובות ובכך הפך למעשה לראש הוועדה הלאומית לביטחון לאומי.
אזימבק בקנזרוב, התובע הכללי הקירגיזי לשעבר, הודיע בשם הממשלה הזמנית באפריל 2010, כי אחיו של הנשיא לשעבר, ג'אניש בקייב, לשעבר ראש שירות האבטחה הממלכתי מבוקש לחקירה בידי הממשלה הזמנית של קירגיזסטן. ב-15 באפריל 2010, ראש הממשלה הזמנית, רוזה אוטונבייבה חתמה על צו שפירק את שירות האבטחה הממלכתי והעביר את סמכויותיו לשירות הממלכתי לביטחון לאומי ולמשרד ההגנה הקירגיזי, שנחשבים ליורשי הארגון ובנוסף לתפקידיהם הרגילים גם מעניקים שירותי אבטחה לבכירי המדינה.
באפריל 2010 שר הפנים מטעם הממשלה הזמנית, בולוט שר פירק את מינהל 9 של משרד הפנים הקירגיזי - המינהל התשיעי עסק בלוחמה בקיצוניות הדתית ובטרור האידאולוגי, אף שהלכה למעשה שימשה המחלקה ככלי שרת בידי הנשיא המודח, קורמנבק בקייב, לסלק את מתנגדי המשטר ומנהיגים אופוזיציוניים שונים.
ראשי הביטחון הלאומי הקירגיזי

פליקס קולוב (1996–1991), השר לביטחון לאומי
מיסיר אשירקולוב (1997–1998)
טשטמיר אייטבאייב (1999)
בולוט ג'אנוזאקוב (2001–2002), ראש שירות הביטחון הלאומי
קאליק אימנקולוב (2002–2010), ראש הוועדה הממלכתית לביטחון לאומי
קנשבק דושבייב (2010), ראש השירות הממלכתי לביטחון לאומי
אורוזבק אופומבאייב (2019–2020)
ראו גם

שירות בתי הסוהר הממלכתי (קירגיזסטן)
דניאל-קופי קיירה

דניאל-קופי קיירה (באנגלית: Daniel-Kofi Kyereh; נולד ב-8 במרץ 1996 באקרה שבגאנה) הוא כדורגלן גנאי המשחק בעמדת הקשר ההתקפי בקבוצת פרייבורג מהבונדסליגה ובנבחרת גאנה.
קריירת מועדונים

קיירה גדל במחלקות הנוער של איינטרכט בראונשווייג, וולפסבורג ו-TSV הבלסה. קיירה החל את הקריירה המקצוענית שלו ב-TSV הבלסה מהליגה הגרמנית האזורית. הוא ערך 61 הופעות ליגה במדי המועדון, בהן הבקיע 16 שערים.
ב-6 ביוני 2018 חתם קיירה בווהן ויסבאדן מהליגה הגרמנית השלישית. בתום עונת 2018/2019 העפיל עם המועדון לבונדסליגה השנייה. בסך הכל ערך 62 הופעות ליגה במועדון, בהן הבקיע 21 שערים.
ב-29 ביולי 2020 חתם קיירה בזנקט פאולי מהבונדסליגה השנייה. הוא ערך 63 הופעות ליגה במועדון, בהן הבקיע 21 שערים.
ב-27 ביוני 2022 חתם קיירה בפרייבורג מהבונדסליגה. ב-31 ביולי ערך את הופעת הבכורה שלו במועדון, בניצחון 2-1 על פ.צ. קייזרסלאוטרן במסגרת הסיבוב הראשון של הגביע הגרמני לעונת 2022/2023. ב-6 באוגוסט ערך את הופעת הבכורה שלו בליגה, בניצחון 4-0 על אאוגסבורג במסגרת המחזור הראשון לעונת 2022/2023. ב-1 באוקטובר הבקיע את שער הבכורה שלו במועדון, בניצחון 2-1 על מיינץ 05 במסגרת המחזור השמיני בליגה.
קריירה בינלאומית

ב-3 בספטמבר 2021 ערך קיירה את הופעת הבכורה שלו בנבחרת גאנה, בניצחון 1-0 על נבחרת אתיופיה במסגרת מוקדמות מונדיאל 2022.
הוא היה חלק מסגל הנבחרת בטורניר גביע אפריקה לאומות 2021 בשנת 2022, וערך שלוש הופעות בטורניר.
נכלל בסגל נבחרת גאנה לטורניר מונדיאל 2022.
הערות שוליים

↑  HERZLICH WILLKOMMEN, DANIEL-KOFI KYEREH! באתר הרשמי של והן ויסבאדן, 6 ביוני 2018 (באנגלית)
↑  "Dynamik und Tempo": St. Pauli verpflichtet Kyereh באתר Kicker, ‏ 29 ביולי 2020 (בגרמנית)
↑  Herzlich Willkommen, Kofi! באתר הרשמי של פרייבורג, 27 ביוני 2022 (בגרמנית)
↑  Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית)
| נבחרת גאנה – גביע אפריקה לאומות 2021 |
| --- | --- | --- |
|  1 נורודין •  2 ייאדום •  3 באפור •  4 ג'. מנסה •  5 פארטי •  6 אדו •  7 איסאהאקו •  8 קיירה •  9 ג'. איו •  10 א. איו •   11 וקאסו •  12 אטי-זיגי • 13 בואצ'י •  14 ג. מנסה • 15 פנטסיל • 16 וולאקוט • 17 רחמן • 18 אמרטי • 19 אווסו • 20 קודוס • 21 באבא • 22 סולימאנה • 23 ג'יקו • 24 אטה • 25 טטה • 26 עבדול מומין • 27 קוואיה • 28 אבנגה • מאמן: ראייבאץ |  1 נורודין •  2 ייאדום •  3 באפור •  4 ג'. מנסה •  5 פארטי •  6 אדו •  7 איסאהאקו •  8 קיירה •  9 ג'. איו •  10 א. איו •   11 וקאסו •  12 אטי-זיגי • 13 בואצ'י •  14 ג. מנסה • 15 פנטסיל • 16 וולאקוט • 17 רחמן • 18 אמרטי • 19 אווסו • 20 קודוס • 21 באבא • 22 סולימאנה • 23 ג'יקו • 24 אטה • 25 טטה • 26 עבדול מומין • 27 קוואיה • 28 אבנגה • מאמן: ראייבאץ | גאנה |
| נבחרת גאנה – מונדיאל 2022 |
| --- | --- | --- |
|  1 אטי-זיגי •  2 למפטי •  3 אודוי •  4 סליסו •  5 פארטי •  6 אווסו •  7 איסאהאקו •  8 קיירה •  9 ג'. איו •  10 א. איו •   11 בוכארי •  12 דנלאד • 13 אפרייה •  14 מנסה • 15 אידו • 16 נורודין • 17 רחמן • 18 אמרטי • 19 ויליאמס • 20 קודוס • 21 עבדול סאמד • 22 סולימאנה • 23 ג'יקו • 24 סווה • 25 סמניו • 26 סיידו • מאמן: אדו |  1 אטי-זיגי •  2 למפטי •  3 אודוי •  4 סליסו •  5 פארטי •  6 אווסו •  7 איסאהאקו •  8 קיירה •  9 ג'. איו •  10 א. איו •   11 בוכארי •  12 דנלאד • 13 אפרייה •  14 מנסה • 15 אידו • 16 נורודין • 17 רחמן • 18 אמרטי • 19 ויליאמס • 20 קודוס • 21 עבדול סאמד • 22 סולימאנה • 23 ג'יקו • 24 סווה • 25 סמניו • 26 סיידו • מאמן: אדו | גאנה |
הביתה (אלבום)

הביתה הוא אלבום האולפן השלישי של מיכאל כהן, הידוע בשם הבמה כהן. האלבום יצא לאור ב-17 ביוני 2024 תחת הוצאת חברת שיגולה רקורדס.
רקע

ב-6 ביוני הודיע כהן בחשבון האינסטגרם שלו על צאת האלבום.
הרכב

האלבום כולל 12 שירים חדשים, בנוסף לסינגל, "עד הקיץ", שיצא כחודש לפני צאת האלבום. האלבום כולל שיתופי פעולה עם מספר אמנים: ג'ימבו ג'יי, כרקוקלי, אלון עדר, קטלין אליגדו, יא-נה ואוחנה.
רשימת רצועות

| מס' | שם | מילים | לחן | הפקה | משך |
| --- | --- | --- | --- | --- | --- |
| 1. | מהתחלה  | מיכאל כהן | מיכאל כהן | כהן | 2:06 |
| 2. | ים אנשים (בהשתתפות ג'ימבו ג'יי ודורי בן זאב)   | כהן, עומר הברון ודורי בן זאב | כהן, עומר הברון ודורי בן זאב | כהן | 3:27 |
| 3. | עד הקיץ (בהשתתפות אוחנה)   | כהן ואיתי אוחנה | כהן, איתי אוחנה ואליאור אנטווי | בוי אצ'י, אורי שוחט וכהן | 3:11 |
| 4. | אסימונים (פעם ב)  | כהן | כהן | כהן, שוחט והפנר | 2:56 |
| 5. | שקרים לבנים  | כהן, לירון כרקוקלי וטלי כרקוקלי | כהן, לירון כרקוקלי וטלי כרקוקלי | כהן | 2:53 |
| 6. | כל הטעויות ביחד  | כהן | כהן | כהן והפנר | 3:47 |
| 7. | סקס אמיתי  | כהן | כהן ועמרי בר | עמרי בר וכהן | 3:06 |
| 8. | על חשבון הבית  | כהן | יונתן גוילי וכהן | ארגוב | 1:47 |
| 9. | איש חשוב מאוד  | כהן | גוילי וכהן | ארגוב | 2:14 |
| 10. | כיף לי (בהשתתפות אלון עדר)   | כהן ואלון עדר | כהן ואלון עדר | כהן | 2:33 |
| 11. | הביתה (עם קטלין אליגדו)   | כהן וקטלין אליגדו | כהן וקטלין אליגדו | כהן | 3:16 |
| 12. | מתפזר (בהשתתפות יא-נה)   | כהן | כהן ועומר כחלון | עומר כחלון וכהן | 4:13 |
| 13. | גבול  | כהן | כהן | כהן | 2:59 |
| משך כולל: | משך כולל: | משך כולל: | משך כולל: | משך כולל: | 38:32 |
הערות שוליים

↑  כהן, בוי אצ'י, אורי שוחט, הפנר, עמרי בר, ארגוב ועומר כחלון
↑  mccohen, ״הביתה״ יוצא עוד 11 יום. שמרו מראש עכשיו באפל מיוזיק ובספוטיפיי - לינק בביו. בינתיים הנה אני בעדשתו של @akameidan, באתר אינסטגרם, ‏6 ביוני 2024
1 2  כהן / הביתה | הליקון ארומה מיוזיק גרופ, באתר heliconaroma.co.il, ‏2024-06-19
דניאל (יוטה)

| --- | --- |

 מדינה:  ארצות הברית ארצות הברית
 מדינה:  יוטה יוטה
 מחוז:  ווסאץ'
 תאריך ייסוד:  2006 
 שטח:  8.52622 קמ"ר
 גובה:  1,742 מטרים
 אוכלוסייה:  ‏
  ‑ בעיירה:  916 (1 באפריל 2020)
 קואורדינטות:  40°28′17″N 111°24′31″W﻿ / ﻿40.471388888889°N 111.40861111111°W﻿ / 40.471388888889; -111.40861111111 
 אזור זמן:  UTC-7
 http://danielutah.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה דניאל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה דניאל(למפת יוטה רגילה) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח דניאל(למפת יוטה מוגדלת) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח דניאל  he tabBackground:;tabBorder:#aaa;defaultTab:0;
 
דניאל (באנגלית: Daniel) היא עיירה במחוז ווסאץ', במדינת יוטה, ארצות הברית.
דניאל יושבה לראשונה בשנת 1874 והתאגדה בפברואר 2006. בעיירה חיים נכון ל-2010, 938 תושבים.
גאוגרפיה

לפי הלשכה למפקד האוכלוסין של ארצות הברית, שטח העיירה הוא 9.8 קילומטרים רבועים.
דמוגרפיה

במפקד האוכלוסין של שנת 2000, נספרו בעיירה 770 נפשות, 238 משקי בית ו-209 משפחות. צפיפות האוכלוסין הייתה 205.3 אנשים לכל מייל רבוע. היו 259 יחידות דיור בצפיפות ממוצעת של 69.1 דירות למייל רבוע.
ב-238 משקי הבית, חיו 42% ילדים מתחת לגיל 18, 79.8% זוגות נשואים, ל-5.5% הייתה בעלת בית ללא בעל, ו-11.8% היו לא-משפחות. 9.2% מכלל משקי הבית היו יחידים, ו2.9% היו אנשים שחיו לבדם מעל גיל 65. גודל משק הבית הממוצע היה 3.23, וגודל המשפחה הממוצע היה 3.45.
ההכנסה השנתית החציונית למשק בית הייתה 60,000 דולר, וההכנסה החציונית למשפחה הייתה 59,773 דולר.
בזמן התאגדותו של דניאל, הוועדה לאומדני אוכלוסין של יוטה הפיקה אומדן רשמי של אוכלוסיית העיירה המונה 696.
הערות שוליים

↑  "Town of Daniel - Town News". אורכב מ-המקור ב-7 בדצמבר 2008. נבדק ב-31 בדצמבר 2007. {{cite web}}:  (עזרה)
↑  "GOPB DEA Sub County Estimates". Governor's Office of Planning and Budget – State of Utah. 2006. נבדק ב-14 באוקטובר 2009. {{cite web}}:  (עזרה)
דניאל (שיר של אילנית)

"דניאל" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1976 חברת התקליטים הד ארצי, והוא נכלל כרצועה התשיעית באלבומה ה-12 של הזמרת, תקליט מס' 20 במקצב ברזילאי ובשירים נבחרים.